Ёсць і іншае выйсце ў кадравай праблеме. Арганізацыям трэба самім наладжваць планавы выезд беларускіх будаўнікоў за мяжу. Гэта дазволіць не толькі ўмацаваць фінансавы стан будтрэстаў і прыцягнуць валютныя рэсурсы ў краіну, але і забяспечыць працаўнікоў годнымі заробкамі. Дзеля гэтага Мінбудархітэктуры пачало шукаць новыя рынкі аказання будаўнічых паслуг за межамі Беларусі, у тым ліку праз стварэнне філіялаў і прадстаўніцтваў на тэрыторыі іншых дзяржаў. Будаўнічыя аб'яднанні пачалі ўдзельнічаць ва ўсіх выгадных конкурсах і тэндарах, якія праводзяцца ў гэтых краінах. Адзначу, што цяпер будаўнічыя арганізацыі ўзводзяць жыллё і прамысловыя аб'екты на тэрыторыі Расіі, Польшчы, Літвы, Латвіі, Венесуэлы, пачынаюць асвойваць рынкі Туркменістана і Азербайджана.